पत्थरों से भरी ट्रॉली पकड़ी, जुर्माना वसूला
बांदीकुई. शहर के वार्ड नंबर 23 नोमूठया मोहल्ला में शुक्रवार रात चोर घर के बाहर खड़ी जीप को चुराकर ले गए। घटना के बाद मालिक ने चोरों का पीछा किया लेकिन वे पकड़ में नहीं आए। घटना की सूचना पर पुलिस भी मौके पर पहुंची लेकिन चोरों का कोई सुराग नहीं लग पाया।
नोमूठया मोहल्ला निवासी अजय शर्मा ने बताया कि उनकी जीप उनके मकान के बाहर खड़ी थी। रात करीब 10:30 बजे कुछ लोग खड़ी जीप को धक्का मारकर मोहल्ले से बाहर ले गए तथा वहां उसे स्टार्ट कर ले गए। उन्होंने बताया कि आहट होने पर वे भी बाहर आए और बाइक से चोरों का पीछा किया लीलोज पुलिया तक जीप कुछ चोर बाइक पर आगे - आगे चलते रहे लेकिन आगे जाकर वे कहां चले गए इसका कोई पता नहीं चल पाया। घटना की सूचना मिलते ही पुलिस भी मौके पर आई और इधर उधर नाकेबंदी कराई लेकिन चोरों का कोई सुराग नहीं लग पाया। सुबह थाने पहुंचे लोगों ने जीप बरामद करने की मांग की।
अंधेरे का उठाया फायदा
मोहल्ले के लोगों ने बताया कि मोहल्ले में लगी रोडलाइट कई दिनों से खराब पड़ी है। इससे यहां अंधेरा छाया हुआ है। इसी का चोरों ने फायदा उठाकर चोरी की घटना को अंजाम दिया।
बढ़ रही चोरी की घटनाएं
सर्दी तेज होने के साथ ही शहर में चोरी की घटना भी बढऩे लग गई है। इस 10 दिन के अंतराल में चोरी की यह तीसरी घटना है। इससे पहले चोर पंचायत समिति परिसर स्थित राजकीय स्कूल पंचमुखी के पास भोज्यावाले बास में चोरी की घटना को अंजाम दे चुके है। लेकिन पुलिस अभी तक किसी भी घटना का खुलासा नहीं कर पाई। इससे शहर के लोगों में रोष व्याप्त हो रहा है।
hin_Deva hin_Deva hin_Deva hin_Deva hin_Deva hin_Deva hin_Deva